Trelis/gawiki huggingface dataset:
Íbis. Is lapairí fadmhuineálacha cuarghobacha iad na híbisí den fhofhine Threskionithinae.
Dáileadh tíreolaíoch.
Tá roinnt speiceas dúchasach don Afraic (an íbis mhaol thuaisceartach, an ibis hadada, an íbis bheannaithe) agus i Meiriceá (an íbis bhán,an íbis scarlóideach), agus ceann ón Áise (an ibis Seapánach).
San Eoraip, is féidir linn teacht ar an íbis mhaol atá á thabhairt isteach arís chomh maith leis an íbisí niamhracha, a dtagann duine air san Afraic freisin, cé gur éalaigh ibises naofa, ó chúlchistí éaneolaíochta, clíomaithe in iarthar na Fraince (ó Morbihan go Charente-Muiría d’éalaigh ó chúlchistí éaneolaíochta, a bhfuil cáil orthu in iarthar na An Fhrainc (ó Mhorbihan go Charente-Maritime).
Speicis in ord tacsanomaíoch.
Tá 28 speiceas ar marthain ann agus 6 speiceas díofa
Eilifint na hAfraice. Is ainmhí mór í eilifint na hAfraice. Mamach atá inti.
Richard Harris. Ba aisteoir Éireannach é Richard Harris (ga:"Risteárd Ó hEarcha") a rugadh ar an 1 Deireadh Fómhair 1930, as Luimneach ó dhúchas. Cailleadh leis an ngalar Hodgkin é ar an 25 Deireadh Fómhair 2002. 
Páirteanna:.
The Field (scannán): Thóg Richard Harris an príomhcharachtar sa scannán, sé sin Bull McCabe, 
Harry Potter agus an Órchloch (scannán) 
Harry Potter and the Chamber of Secrets (scannán)
Anthony Quinn. Ba aisteoir Gael-Mheiriceánach é Anthony Quinn (a rugadh ar an 21 Aibreán 1915 agus a fuair bás 3 Meitheamh 2001).
Futbol Club Barcelona 2008-2009. Scuad FC Barcelona le linn séasúir 2008-2009
Copla. Is cineál filíochta i gceithre rann í an copla a fhaightear i mórán d'amhráin dhúchasacha na Spáinnise agus i litríocht na teanga. Tá seánra ceoil den ainm céanna ann, a sheinntear ar fud Mheiriceá Laidineach. Tá an focal bunaithe ar 'copula' na Laidine (nasc nó aontas.
Bíonn ceithre rann sna Coplas de ghnáth, ceithre líne an ceann iontu i meadaracht rómánsach (8- 8a 8- 8a), seguidilla (7- 5a 7- 5a nó redondilla (8a 8b 8b 8a).
Bhain go leor de mhórscríbhneoirí na Spáinnise úsáid as an bhfoirm choitianta seo, ina measc Íñigo López de Mendoza, Marqués de Santillana, Rafael Alberti, Luis de Góngora, Antonio Machado, agus Federico García Lorca. 
Teanga dhíreach laethúil a bhíonn sa copla, cé go mbíonn débhríochas grinn nó gáirsiúil ann uaireanta.
La Gazzetta dello Sport. Is nuachtán laethúil Iodálach sainiúil don spórt é La Gazzetta dello Sport. Bunaíodh an nuachtán sa bhliain 1896 agus is é príomhnuachtán spóirt na hIodáile ó thaobh ciorclaíochta.
Príomh-aire Phoblacht na hIodáile. San Iodáil, tugtar Uachtarán Chomhairle Airí ar phríomh-aire Phoblacht na hIodáile (Iodáilis: "Presidente del Consiglio dei Ministri"). 
Féach freisin.
Mario Monti, Silvio Berlusconi, Mario Draghi, Giorgia Meloni
Jay Sean. Is amhránaí, scríbhneoir amhrán, ceoltóir rap, buille-bhocsálaí, agus léiritheoir ón mBreatain é Kamaljit Singh Jhooti a bhfuil aithne níos fearr air mar Jay Sean (Puinseáibis: ਕਮਲਜੀਤ ਸਿੰਘ ਝੁੱਟੀ, Gurmúcaí). Rugadh é ar an 26 de Mhí an Mhárta 1981. Sa bhliain 2009, d'éirigh lena chéad shingil i Meiriceá "Down" barr na gcairteacha a shroichint sa "Billboard Hot 100", mar sin b'é an chéad cheoltóir aonair de bhunadh Dheisceart na hÁise agus an chéad cheoltóir uirbeach as an Ríocht Aontaithe le barr an "Hot 100" a shroisint.
Gradaim agus ainmniúcháin.
Tá 22 gradam buaite ag Jay. Tá 27 ainmniúchán faighte aige.
Salann Garbh. Is cnuasach gearrscéalta leis an scríbhneoir Éireannach Joe Steve Ó Neachtain é Salann Garbh.
Uamha an Éisc. Is cuainín snámha láimh le Trá Mhór i gContae Phort Láirge é Uamha an Éisc (Béarla: Guillamene nó Guillameen). Snámhann a lán daoine ann, fiú i rith an gheimhridh. Bíonn snámh Nollag ann gach bliain. Tá comhartha "Men Only" ann ach níl ann anois ach iarsma. Áit bhreá iascaireachta atá ann freisin.
Naisc sheachtracha.
Club snámha Guillamene
Cág. Is éan pasaireach é an cág ("Coloeus monedula") i bhfine na Corvidae, ar a dtugtar freisin an cág Eoráiseach, nó an cág Eorpach agus a bhfuil aithne air as rudaí a ghoid ó dhaoine. Bíonn sé ar fáil ar fud na hEorpa, in iarthar na hÁise agus san Afraic Thuaidh; is éan cónaithe é den chuid is mó, cé go n-imíonn líonta oirthearacha agus iartharacha ó dheas sa gheimhreadh. Aithnítear ceithre fhospeiceas, atá difriúil go príomha i ndath a gclúmh ar an chloigeann agus ar an bhaic. Rinne Linnaeus cur síos foirmiúil air ar dtús, ag tabhairt an ainm "Corvus monedula" dó.
Scréachóg. Is éan coille de chlann na bpréachán é an scréachóg nó an scréachóg choille ("Garrulus glandarius"). An-chosúil ina iompar is a chruth leis an rúcach, ach ball bán ag bun a heireabaill is cleití gorma taobh istigh dá sciatháin. Fanann sí amach ó dhaoine, ach bíonn a scréacha garbha le haireachtáil. Neadaíonn sí i dtoim dhlútha gar don talamh.
De ghnáth, is é "Garrulus glandarius" atá i gceist nuair a deirtear “scréachóg” i nGaeilge, ach úsáidtear an focal céanna chun tagairt a dhéanamh d'éin eile a bhfuil glór géar acu, mar shampla an scréachóg reilige agus an scréachóg thrá.
Eilifint Áiseach. Is ainmhí mór í an eilifint Áiseach. Mamach atá ann. "Elephas maximus" an t-ainm eolaíoch. Is é Elephas maximus an t-aon speiceas amháin sa ghéineas. Tá sé le fáil san Áise: an Bhanglaidéis, an India, Srí Lanca, an Ind-Sín agus cuid de Neipeal agus An Indinéis (go mór mhór Borneo), Vítneam, an Téalainn, an Chambóid, Laos, Burma, an tSín, an Bhútáin, agus Sumatra.
Fospeicis.
Tá ceithre fhospeiceas ann:
Maighdeanas. Is staid duine nach raibh comhriachtain acu riamh é maighdeanas. Tugtar maighdean nó ógh ar an duine féin.
Luachairín. Is éan í an luachairín. Tá cúig speiceas ann a chuimsíonn an géineas "Junco":
Feadóg ghlórach. Is éan í an fheadóg ghlórach. "Charadrius vociferus" an t-ainm eolaíoch. Is baill d'fhine na Charadriidae iad.
Bíonn droim agus sciatháin an éin fhásta donn. Bíonn an bolg ban. Brollach bán a bhfuil dhá bhanda dubh air. Dath óráiste ar an tóin. Bíonn an aghaidh donn ach dath bán a bíonn ar an an gclár éadain. Is féidir fáinne óráiste-rua a fheiscint timpeall na súilí.
Eilifint Indiach. Is ainmhí mór í an eilifint Indiach. "Elephas maximus indicus" an t-ainm eolaíoch.Mamach atá ann, fospeiceas de chuid eilifint na hÁise. Tá trí fhospeiceas eile ann: E. m. sumatranus, E. m. maximus agusE. m. borneensis.
Tá sé le fáil san India agus i dtíortha eile freisin: an
Bhanglaidéis, An Bhútáin, an Chambóid, an tSín, Laos, An Mhalaeisia, Burma / Myanmar, Neipeal, an Phacastáin, An Téalainn agus Vítneam.
Bíonn na heilifintí Indiacha suas le 6.4m (21 troigh) ar fhad, 2-3.5m ar airde ag an ngualainn (6.6 - 11.5 troigh) 2.7 - 4.5 tona ar meáchan. Bhí an eilifint Indiach is mó riamh 8m (26 troigh) ar fhad, 3.5m (11 troigh) ar airde agus ocht dtona ar meáchan.
Cúr. Ainm coitianta ar éin chreiche áirithe san fhine Accipitridae is ea cúr, go háirithe iad siúd sna fofhinte Milvinae, Elaninae, agus Perninae.
Iolar fíréan. Is éan é an t-iolar fíréan. Is baill den fhine Accipitridae iad na hiolair.
Linux mint. Is Córas Oibriúcháin í Linux Mint. Is dáileadh Linux é atá bunaithe ar Ubuntu agus Debian freisin! Foilsítear Linux Mint faoin Ceadúnas Ginearálta Poiblí, mar sin is bogearra saor é Linux. Tá cách saor chun an cód a úsáid agus athrú mar ba mhaith leo.
Anois tá leagan nua le fáil atá bunaithe díreach ar Debian.
Chruthaigh Clement Lefebvre Linux Mint, agus tá cónaí air in Éireann.
Leagan:.
Foilsíonn Linux Mint leagan nua nuair a thagann leagan nua Ubuntu amach. Tarlaíonn sé sin gach 6 mí, mar sin tá dhá leagan nua Linux Mint gach bliain.
Is Leagan Tacaíocht Fad-Téarma í 'Isadora', mar sin beidh paiste is cabhair le fáil ar feadh 3 bliana. 
De ghnáth stopann siad ag ceartú fadhb tar éis bhliain go leath. Cé nach bhfuil aon tacaíocht le fáil, is féidir na sean leagan a íoslódáil go fóill ó Suíomh Linux Mint 
Úsáidtear ainm baininscneach do chuile leagan, úsáidtear focail amháin mar ainm freisin. Tosaigh an céad litir mar 'a', agus anois tá siad suas chuig 'i'.
Foireann Forbairt.
Déanann na daoine seo a leanas forbairt ar Linux Mint:
Tá neart daoine eile a chuireann leis an tionscnamh, tá liosta do na príomh daoine le fáil ar leathanach eolas Linux Mint. Freisin déantar aistriúcháin ar an Córas Oibriúcháin.
An Mhandairínis. Is grúpa canúintí í an Mhandairínis nó "Guānhuà" (teanga na státseirbhíseach), "Běifānghuà" (canúint an Tuaiscirt). Ar an Mandairínis atá an tSínis chaighdeánach bunaithe. Labhraítear na canúintí seo ar fud thuaisceart na Síne, agus is féidir difríochtaí suntasacha a aithint idir na fo-chanúintí éagsúla. Is í caint na príomhchathrach is bunús leis an gcaighdeán, ach is leagan saibhrithe den chanúint sin é, agus tionchar na Sínise Clasaicí le haithint air freisin.
Tá Mandairínis ag breis is 1.3 billiún duine (885 milliún ó dhúchas).
Cineál Mandairínise atá i gceist leis an Dungáinis freisin. Teanga chaighdeánaithe ar leith í agus í á scríobh leis na litreacha Coireallacha cosúil leis an Rúisis. Labhraítear an Dungáinis sa Chirgeastáin agus sa Chasacstáin, agus Moslamaigh iad lucht a labhartha. An cineál Sínise atá i gceist leis an Dungáinis is ionann é go bunúsach agus an leagan den Mhandairínis a chloisfeá sa dá chúige úd Shaanxi agus Gansu sa tSín féin. Is léir áfach go bhfuair an Dungáinis a lán focal ar iasacht ón Rúisis i mblianta an tSóivéadachais.
Is iad na fochanúintí is tábhachtaí a aithnítear ná:
An tSean-Ghréigis. An tSean-Ghréigis a thugtar ar an leagan den Ghréigis a bhí á labhairt ó 1000 RC go 600 AD. Is féidir an Ghréigis a rianú siar go dtí an teanga a labhair cine a tháinig go dtí an Ghréig timpeall na bliana 2000 RC Chuir an dream sin cathair Micéanae ar bun agus dá bhrí sin tugtar na Micéanaigh orthu. Scríobhaidís an teanga de réir córais iaraiglifí ar nós mhuintir na hÉigipte. Bhí na Micéanaigh i mbarr a réime go dtí timpeall 1100 RC, agus tháinig meath orthu ina dhiaidh sin. Níl mórán eolais againn anois faoin teanga díreach i ndiaidh an mheatha úd tar éis ionradh ón tuaisceart. Tá stair an 400 bliain ina dhiaidh sin doiléir. Pé scéal é, thosaigh na Gréagaigh ar aibítir a úsáid i rith na tréimhse seo. Scríobhadar a gcuid seanchais seachas é a chur ó bhéal go béal. Chum Hóiméar an Íliad agus an Odaisé. Um an dtaca sin a thosaigh Ré Ársa na Sean-Ghréige. Koine a thugtar ar an teanga a bhí á labhairt ón 3ú haois RC ar aghaidh, Gréigis an Bhíobla, agus tháinig Gréigis na Meánaoise i gcomharbas air.
Áth Mheáin. Sráidbhaile in Éirinn is ea Áth Mheáin. Tá an baile suite i ndeisceart na tíre i gContae Phort Láirge gar do Cheapach Choinn agus an Abhainn Mhór.
Suíomh.
Tá an paróiste ag críochantacht le Sliabh gCua (ar an taobh thuaidh), Maigh Dheilge agus an Teampall Geal ar an taobh thoir, Cill Molaise agus an Eaglais sa deisceart, agus Lios Mór san iarthar.
Stair.
Fearadh cath idir iarlaí Dheasmhumhan agus Urmhumhan sa cheantar sa bhliain 1565. Briseadh ar na Gearaltaigh.
Tá fothracha an tsean-chaisleán fós ann.
Spórt.
Sa bhliain 1974 bhain Áth Mheáin craobh peile an chontae. Buaileadh Dún Aill 1-8 in aghaidh 0-6, ach fuair Austin Stacks an lámh in uachtar orthu i gcraobh na Mumhan.
An Eaglais. Sráidbhaile in iarthar Chontae Phort Láirge is ea an Eaglais (Aglish i mBéarla).
An baile.
Tá sé suite gar do Dhún Garbháin agus d'Eochaill. Tá eaglais, bunscoil, halla pobail, oifig poist, páirceanna imeartha agus cúpla tábhairne ann. Tagann an t-ainm ón eaglais, a tógadh sa 19ú haois.
Spórt.
Tá club de chuid CLG ann. Bhaineadar craobh an Chontae sna blianta 1915, 1922 agus 1923.
Bun Abha. Sráidbhaile in Éirinn is ea Bun Abha, "Annestown" i mBéarla. Tá sé suite ar chósta Chontae Phort Láirge idir Dún Garbháin agus Trá Mhór. Taitníonn an áit leis na surfálaithe. Níl ach sráid amháin sa sráidbhaile, agus níl aon siopa ná teach tábhairne ann, murab ionann agus an chuid is mó de shráidbhailte na hÉireann. Scrios lucht Chromail caisleán Dhún Aill, ach tá na fothracha fós le feiscint. Tá dún ceann tíre sa cheantar, leis.
Dánta Catullus. Scríobhadh dánta Gaius Valerius Catullus ag deireadh na Poblachta Rómhánaí. Déanann sé cur síos ar stíl a bheatha agus ar a chairde ina chuid filíochta, agus ach go hairithe a ghrá don bhean darbh ainm 'Lesbia'.
Foinsí agus eagrúchán.
Tháinig lámhscríbhinn de dhánta an fhile chun solais ag tús an cheathrú céad déag ina bhaile dúchais agus tugtar leagan V (codex Veronensis) ar an lámhscríbhinn seo. Ar an drochuair, cailleadh í ina dhiaidh sin. Díorthaíonn na trí lámhscríbhinn atá ar fáil anois uaithi agus tá siad stóráilte i Leabharlann Náisiúnta na Fraince ("Bibliothèque nationale de France"), i Leabharlann Bodleian, Oxford ("Bodleian Library") agus i Leabharlann Aspalda na Vatacáine (Bibliotheca Apostolica Vaticana) sa Róimh.
Sna lámhscríbhinní seo, tá 116 carmina de chuid an fhile taifeadta (meastar anois go bhfuil trí cinn díobh bréagach - 18, 19 agus 20 - cé go bhfuil na huimhreacha coinnithe), ar féidir a bheith roinnte ina dtrí chuid foirmeálta: seasca dánta gearra i méadar athraitheach, ar a dtugtar "polymetra", ocht ndánta atá níos faide, agus 48 eipeagram.
Níl aon chomhdhearcadh scolártha faoin gceist- 'An é Catullus a bhí freagrach as ord na ndánta a shocrú?'. Bíonn difríocht idir na dánta fada agus na polymetra agus na heipeagraim, ní hamháin ina fhad ach freisin in a n-ábhair: Tá seacht iomann agus mion-eipic, nó "epyllion", an fhoirm is ard-luachmhaire do na " filí nua" .
Is féidir na polymetra agus an heipeagraim a roinnt i gceithre mhór-ghrúpa téamach (ach ag déanamh neamhaird ar an líon sách mór de na dánta a sheachnaíonn an catagóiriú sin):
Muir nIocht. Farraige atá suite idir Shasana agus tuaisceart na Fraince í Muir nIocht. (An Béarla:"The English Channel"; An Bhriotáinis: "Mor Breizh"; An Choirnis: "Mor Bretannek"; An Fhraincis: "La Manche") agus a cheanglaíonn an Mhuir Thuaidh leis an gcuid eile den Aigéan Atlantach. 
Tá sí thart ar 560 km ar fhad agus athraíonn a leithead ó 240 km, ag an áit is leithne, go 32.3 km sa Chaolas Dover. Is í an ceann is lú í de na farraigí éadoimhne í ar fud na scairbhe ilchríochaí san Eoraip, agus clúdaíonn sí réimse thart fá 75,000 km cearnach.
An Mhuir Aeigéach. Is í an Mhuir Aeigéach (Tuircis: "Ege Deniz", Nua-Ghréigis: "Αιγαίο Πέλαγος/Aigaio Pelagos") an chuid den Mheánmuir atá suite idir an Ghréig (an Leithinis Bhalcánach agus an Leithinis Pheilipinéiseach) ó thaobh amháin de, agus an Tuirc (an Mhion-Áise) ón taobh eile de. Is iad Oileán na Créite agus Caolas na Dardainéile teorainneacha na Mara Aeigéiche theas agus thuaidh.
An focal Gréigise "Αρχιπέλαγος/Arkhipelagos", a chuaigh in úsáid ina lán teangacha sa chiall "oileánra", is seanainm ar an Muir Aeigéach é, agus is é is bunbhrí leis ná "An Phríomh-Fharraige". 
Tá an Mhuir Aeigéach ag cur thar maoil le hoileáin bheaga, agus mar sin, athrú nádúrtha céille a bhí ann.
Stair.
Chuaigh an  HMHS Britannic - comhlong Titanic - go tóin poil ar an 21 Samhain 1916 sa Mhuir Aeigéach. Bhuail sí mianach nó ionsaí toirpéid a bhí i gceist, níl a fhios againn.
Saidhbhéar. Is éan é an saidhbhéar. Is baill d'fhine na Charadriiformes iad.
Falaróp gobchaol. Is éan é an falaróp gobchaol. Is baill d'fhine na Scolopacidae iad.
Cangarú rua. Ainmhí is ea an cangarú nó an cangarú rua ("Macropus rufus"). Faightear san Astráil é.
Cnota. Is éan é an cnota. Is baill d'fhine na Scolopacidae iad.
Luis Alberto Suárez. Is imreoir sacair é Luis Alberto Suárez. Imríonn sé le F.C. Barcelona faoi láthair agus le foireann idirnáisiúnta Uragua freisin. 
Saolaíodh Suárez ar an 24 Eanáir 1987 i Salto. Tosaí atá ann. Ar dtús d'imir sé mar thosaí tacadaíochta: ba é Klaas-Jan Huntelaar an príomhthosaí. Tháinig Marko Pantelić i gcomharbas ar Huntelaar tar éis dó an club a fhágáil. Nuair a fuair Martin Jol post an bhainisteora, roghnaigh sé Suárez mar chaptaen na foirne. Tháinig sé i gcombharbas ar Thomas Vermaelen, a bhí imithe go hArsenal.
Le teacht mhí Eanáir, d'aistrigh Suárez go Liverpool ar €26.5 milliún (£22.8 milliún). Bhuaigh Suárez a chéad chorn le Liverpool mí Feabhra 2012 nuair a bhuadar an Football League Cup. Scoráil sé a chúigiú hat trick dá chlub sa Premier League ar an 4 Nollaig 2013; leis seo, rinneadh scórálaí an 'hat trick' is minice de ó bunaíodh an Premier League agus ceann aimsithe aige gach 17.4 cluiche.
Aodh Mac Gabhráin. File Éireannach a bhí in Aodh Mac Gabhráin (c.1670–c.1738).
Níl mórán dá shaothar againn, ach tá áit thábhachtach aige i bhfilíocht na Gaeilge san ochtú céad déag.
Bhí baint aige le grúpa filí Thaidhg Uí Neachtáin i mBaile Átha Cliath.
Tá clú agus cáil ar an dán "Pléaráca na Ruarcach". Rinne Toirdhealbhach Ó Cearbhalláin ceol de agus scríobh Jonathan Swift leagan Béarla de: "The Description of an Irish Feast".
Deirtear gurbh é Mac Gabhráin a scríobh "Achasán an Mharcaigh".
An Prionsa Beag. Is saothar Fraincise é An Prionsa Beag ("Le Petit Prince" i bhFraincis), an saothar is mó aithne de chuid Antoine de Saint-Exupéry. Foilsíodh é i Nua-Eabhrac sa bhliain 1943. Is scéal fileata agus fealsúnach é atá scríofa ar nós gur scéal do pháistí é.
Insíonn gach caibidil don léitheoir faoi cad a tharlaíonn nuair a chasann an Prionsa beag le duine mór le rá mar dhea. Bíonn mearbhall air nuair a fhágann sé slán leo mar is léir dó nach dtuigeann siad cé chomh seafóideach is atá na rudaí a dhéanann siad agus a dheir siad. Is féidir na teagmhálacha seo a thuiscint mar fháthchialla.
Is an leabhar Fraincise is mó díol riamh é agus aistríodh é go breis agus 180 teangacha ar fud na cruinne.
Millín péinte. Cluiche nó saghas spóirt is ea millín péinte.
Stair.
Bunús.
Bhunaíodh an cluiche sna Stáit Aontaithe i dtús báire mar ábhar traenála do saighdiúirí an airm agus fórsaí S.W.A.T nó póilíní timpeall 1960. Ón tús sin thosaigh daoine ag úsáid an coincheap i gcóir traenáil príobháideach agus ar aghaidh ó sin go dtí cluiche ar fáil den pobal. Bhí sé soiléir go raibh ann suim ag an pobal sa chluiche é féin agus tar éis tamaill bhí sé mar aimsir chaite ag daoine. 
Ag an t-am seo bhí comhlachtaí mór a bhí bainteach le spórtanna eile aontaisceach ag taispeáint suim ar an cluiche agus na roghanna agus buntáistí tráchtála a raibh ar fáil. Comhlacht amháin mar seo ná Delta Force Paintball nó DFI Leisure. Bhun comhlachtaí mar seo roinnt ionad millíní péinte timpeall na Stáit Aontaithe agus san Bhreatain. Scaip cáil an chluiche i measc an phobail mar aimsir siamsaíochta ach bhí cúpla duine ag iarraidh cluichí iomaíochta a dhéanamh den spórt. Anois, spórt atá ann agus tá sé ag fás go tapaidh mar spórt idirnáisiúnta.
Spórt gairmiúil.
Sna 1990'dí bhí roinnt comórtais agus conradh sna Stáit Aontaithe. Bhí comhlachtaí ag tabhairt tacaíocht do na cluichí seo. Anois bhí comhlachtaí áirithe mar PROTO agus DYE ag forbraíocht lámhach speisialta i gcóir na comórtais seo agus bhí urraíocht ag teacht isteach ó gnóanna cáiliúla.
Limistéir uirbeacha na Sualainne. Seo iad limistéir uirbeacha na Sualainne (31 Mí na Nollag 2005). Úsáideann na Sualainnigh an téarma Sualainnise "tätort". 
Bhí 1,940 díobh sa tír - daonra in iomlán 7,631,952 (84.4% de dhaonra na Sualainne).
Daonáireamh na bliana 1991 sa Bhoisnia agus sa Heirseagaivein. I mí an Mhárta 1991 a bhí an daonáireamh se oar siúl sa Bhoisnia agus sa Heirseagaivéin.
Bhí 109 bardas ann, 10 i Sarajevo.
Liosta comuni na hIodáile (2009). Tar éis do Campolongo al Torre agus Tapogliano teacht le chéile chun Campolongo Tapogliano a chruthú, bhí 8100 comuni san Iodáil (sa bhliain 2009).
Ionstraimí Reachtúla na Ríochta Aontaithe, 1997. Seo liosta iomlán de na 1840 ionstraim reachtuil a foilsíodh sa Ríocht Aontaithe ón mbliain 1997.
Bardais na Brasaíle. Tá 5,564 bardas sa Bhrasaíl.
Regina Spektor. Is ceoltóir, scríbhneoir amhrán, agus amhránaí Meiriceánach í Regina Ilyinichna Spektor (Rúisis: Реги́нa Ильи́нична Спе́ктор, AFI: [rʲɪˈɡʲinə ˈspʲɛktər], Béarla: /rɨˈdʒiːnə ˈspɛktər/;) Rugadh sa Rúis í ar an 18 Feabhra, 1980. Samhlaítear go bhfuil nasc idir a ceol agus an saolréim frith-cheol tíre a thosaigh san East Village i Nua-Eabhrac.
Darú (Contae Laoise). Is baile beag é Darú, ar a dtugtaí "Darmhagh Ua nDuach" tráth. Tá sé suite i ndeisceart Chontae Laoise i gCúige Laighean in Éirinn, ar bhóthar an R639 cois Uircín (craobhabhainn de chuid na Feoire).
Stair.
Deirtear gur chuir Colm Cille mainistir ar bun san áit sa bhliain 546 A.D, ach is i gContae Uíbh Fhaili atá sé suite. Sa bhliain 1155 dhóigh slua Uí Lochlainn an eaglais i nDarmhagh-Ua-nDuach. Cuireadh baile de chuid na Normannach ar bun sa 13ú haois. Sa bhliain 1245 thug rí Shasana cead do Geoffrey de Turville, easpag Osraí ó 1244 go 1250, féile a chur ar bun sa tríú seachtan i mí Iúil, agus gach Déardaoin.
Sa bhliain 1659 bhí 105 teaghlach sa cheantar, a bhí faoi smacht muintir Urmhumhan. Tá eaglais Chaitliceach agus eaglais Phrotastúnach le fáil i mapa de chuid Sir William Petty ón mbliain 1685. Tugadh Darú do Chontae Chiill Chainnigh, ach sa bhliain 1846 thug Parlaimint na Breataine an ceantair do Chontae Laoise. 
Bhí an-tionchar ag an MP William Flower Viscount of Ashbrook ar chruth an tsráídbhaile sa lá atá inniu ann. Thug diúc Urmhumhan an ceantar do “William Flower and his heirs, forever” ar an 19 Feabhra 1708.
Bhí stad do chóistí idir BÁC agus Corcaigh suite ag an Red Lion Hotel. Sa bhliain 1842 tháinig seirbhís laethúil Bianconi idir Mountmellick agus Cill Chainnigh i gcomharbas air.
Sa bhliain 1831 bhí 2911 duine ina gcónaí sa cheantar, agus 2977 sa bhliain 1841, de réir an daonáirimh. Bhí sé scoil sa sráidbhaile agus luaitear mar ‘small market and post village’ é. 
Sa lá atá inniu ann oibríonn formhór mhuintir na háite i mbailte móra mar Chill Chainnigh agus Phort Laoise.
Sáisiún aimsire.
Tá stáisiún aimsire lonnaithe i nDarú. Bunaíodh i mí na Bealtaine 2008 é. Davis ProVantage 2 Station atá ann.
Spórt.
Tá club de chuid CLG, "Na Cláirsigh", sa cheantar, chomh maith le clubanna sacair agus iascaireachta.
Daoine.
Chónaigh William Carrigan sa cheantar. Canónach agus staraí a bhí ann
Caisleán na Cnapóige. Caisleán de chuid an 15ú haois atá suite i gContae an Chláir in Éirinn is ea Caisleán na Cnapóige. Tógadh é do Sheán Mac Con Mara sa bhliain 1467. Tá athchóiriú nua-aimseartha déanta air agus úsáidtear é sa lá atá inniu ann chun féastaí meánaoiseacha a chur i láthair do thurasóirí.
Stair.
Tógadh an caisleán do Sheán Mac Con Mara, taoiseach Gaelach, fear a chuir bailchríoch ar thógáil Chaisleán Bhun Raite chomh maith tar éis dá athair, Siodha, tús a chur leis an obair. Ba phátrún flaithiúil é Seán de chuid na hEaglaise Caitlicí chomh maith agus d'íoc sé as tógáil Mhainistir Chuinche chomh maith. Cuireadh garastún de chuid Rialtas Shasana i gceannas ar an gcaisleán in aimsir Chromail agus bronnadh tionóntacht na Cnapóige ar Arthur Smith, saighdiúir Cromalach, tar éis do mhuintir Mhic Con Mara tacú leis an rí i rith an chogaidh, ach tugadh an caisleán agus a dtailte ar ais dóibh tar éis do Shéarlas II teacht i gcoróin.
Dhíol Proinsias Mac Con Mara an caisleán le muintir Scott i rith 1800 agus chaith siadsan cuid mhaith airgid ag déanamh athchóiriú air. Cheannaigh Theobold Fitzwalter Butler, 14ú hIarla Dhún Búinne, é sa bhliain 1855 agus lean sé den obair athchóirithe a thosaigh muintir Scott, chomh maith le príomháit chónaithe theaghlach Dhún Búinne a dhéanamh de. Bhíodh Comhairle Contae an Chláir á tionól ansin i rith Chogadh na Saoirse agus d'úsáid An Ginearál Michael Brennan, oifigeach ceannaireachta an cholúin reatha áitiúil, an foirgneamh mar cheanncheathrú i rith na tréimhse céanna.
Coill na Silíní. Bruachbhaile réasúnta nua is ea Coill na Silíní (Béarla: "Cherrywood"), soir ó dheas ó Bhaile Átha Cliath agus suite, go hoifigiúil, sa chontae Dún Laoghaire-Ráth an Dúin gar do Chontae Chill Mhantáin. Baile fearainn atá ann, a cruthaíodh timpeall an bPáirc Ghnó atá ann, ar thalamh idir na sean-bhailte Baile Uí Lachnáin agus Ráth Michíl. 
Osclaíodh líne den Luas ann sa bhliain 2011, agus is é Stáisiún Sheanchill an líne den DART is giorra.